CELEX: 62014CA0522
Language: sl
Date: 2016-04-14 00:00:00
Title: Zadeva C-522/14: Sodba Sodišča (tretji senat) z dne 14. aprila 2016 (predlog za sprejetje predhodne odločbe Bundesfinanzhof – Nemčija) – Sparkasse Allgäu/Finanzamt Kempten (Predhodno odločanje – Svoboda ustanavljanja – Člen 49 PDEU – Ureditev države članice, s katero se kreditnim institucijam nalaga obveznost, da davčni upravi posredujejo informacije o sredstvih umrlih strank zaradi pobiranja davka na dediščine – Uporaba te ureditve za podružnice, ustanovljene v drugi državi članici, v kateri je posredovanje takih informacij zaradi bančne tajnosti načeloma prepovedano)

13.6.2016   
            
            
               SL
            
            
               Uradni list Evropske unije
            
            
               C 211/14
            
         
      Sodba Sodišča (tretji senat) z dne 14. aprila 2016 (predlog za sprejetje predhodne odločbe Bundesfinanzhof – Nemčija) – Sparkasse Allgäu/Finanzamt Kempten
      (Zadeva C-522/14) (1)
      
      ((Predhodno odločanje - Svoboda ustanavljanja - Člen 49 PDEU - Ureditev države članice, s katero se kreditnim institucijam nalaga obveznost, da davčni upravi posredujejo informacije o sredstvih umrlih strank zaradi pobiranja davka na dediščine - Uporaba te ureditve za podružnice, ustanovljene v drugi državi članici, v kateri je posredovanje takih informacij zaradi bančne tajnosti načeloma prepovedano))
      (2016/C 211/16)
      Jezik postopka: nemščina
      
         Predložitveno sodišče
      
      Bundesfinanzhof
      
         Stranki v postopku v glavni stvari
      
      
         Tožeča stranka: Sparkasse Allgäu
      
         Tožena stranka: Finanzamt Kempten
      
         Izrek
      
      Člen 49 PDEU je treba razlagati tako, da ne nasprotuje ureditvi države članice, ki kreditnim institucijam s sedežem v tej državi članici nalaga, da nacionalnim organom prijavijo sredstva, ki so vložena pri njihovih nesamostojnih podružnicah v drugi državi članici, ali ki jih te upravljajo, v primeru smrti lastnika teh sredstev, ki je bil rezident prve države članice, če v drugi državi članici ni določena primerljiva obveznost prijave in tam za kreditne institucije velja dolžnost varovanja bančne tajnosti, katere kršitve se kazensko sankcionirajo.
      
         (1)  UL C 65, 23.2.2015.